b'\n_START_ARTICLE_\nGeorgina (elv)\n_START_PARAGRAPH_\nGeorgina River er ei elv Queensland og Nordterritoriet i Australia. Den er den nordvestligste av de tre store elvene i Channel Country (De andre er Diamantina og Cooper Creek). _NEWLINE_Elva har utspring fra s\xc3\xb8rhellingen av Barkly Tableland i Northern Territory, og f\xc3\xa5r till\xc3\xb8p fra de sideelvene Burke, Hamilton, Pituri Creek, Ranken, Templeton, Moonah Creek, Woodroffe og Sandover, som dannes over et stort omr\xc3\xa5de lengst vest i Queensland og \xc3\xb8st i Northern Territory. Elva renner i s\xc3\xb8r\xc3\xb8stlig retning inn i Queensland. Etter Machattiesj\xc3\xb8en renner den videre som Eyre Creek, til den i det nord\xc3\xb8stre hj\xc3\xb8rnet av South Australia l\xc3\xb8per sammen med Diamantina og danner elva Warburton. I ekstremt vannrike \xc3\xa5r n\xc3\xa5r denne elva helt fram til Eyresj\xc3\xb8en._NEWLINE_Georgina har et nedb\xc3\xb8rfelt p\xc3\xa5 hele 232\xc2\xa0000\xc2\xa0km\xc2\xb2, men p\xc3\xa5 grunn av det t\xc3\xb8rre klimaet er den \xc3\xa5rlige avrenningen p\xc3\xa5 bare 0,7\xc2\xa0km\xc2\xb3. Det er imidlertid en s\xc3\xa5 ekstrem variasjon at i mange \xc3\xa5r, som 1905, 1928 og 1961, har avrenningen v\xc3\xa6rt null i hele nedslagsfeltet, men den i sv\xc3\xa6rt v\xc3\xa5te \xc3\xa5r, som 1974, 1977 og 2000, har v\xc3\xa6r s\xc3\xa5 h\xc3\xb8y som 6,28\xc2\xa0km\xc2\xb3.'